贈譚先生
作者：楊徽之
朝代：唐

paragraphs: 古觀重重遶翠微，杉松深處掩雙扉。
雲生萬壑投龍去，海隔三山放鶴歸。
花洞宴游春日永，石壇朝禮曙星稀。
每聽高論長生理，擬向塵中便拂衣。
（見《瀛奎律髓》卷四十八《仙逸類》。
此詩明李蔉所輯《宋藝圃集》作李九齡詩。
按徽之又有《禁林讌會之什》一首見於《翰苑羣書》者，係入禋後所作，不收錄。
）。